10 Ao e be e fo ba mathomomayo a phenyo ya Kgoši ye. Jesu o sa swanetšwe ke go “feleletša phenyo ya gagwe.” (Kut. 6:2) Dikahlolo tša Jehofa di sa dutše di tlo phethwa dikarolong ka moka tša tshepedišo ya Sathane mo lefaseng gomme Sathane le batemona ba gagwe ba swanetše go fedišwa. Selo sa pele seo se tlago go fedišwa ke Babilona o Mogolo, e lego mmušo wa lefase wa bodumedi bja maaka. Jehofa o rerile go diriša baetapele ba dipolotiki go fediša “mogweba-ka-mmele” yo yo kgopo. (Kut. 17:16, 17) Ka morago ga moo, Kgoši ya Mohlabani e tla fedišetša sa ruri tshepedišo ya dipolotiki ya Sathane. Ke moka Kriste, yoo gape a bitšwago “morongwa wa sekoti,” o tla feleletša phenyo ya gagwe ka go lahlela Sathane le batemona ba gagwe sekoting. (Kut. 9:1, 11; 20:1-3) Anke re boneng kamoo Psalme 45 e porofetilego ditiragalo tše tšeo di kgahlišago.